43. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΑΝΑΠΛΗΡΩΤΟΥ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗ.. Αριθ.27777 της 2/16 Απρ. 1970 (ΦΕΚ  Β΄265) Περί καθορισμού διαδικασίας επιλογής προσωπικού, επί συμβάσει ιδιωτικού δικαίου αορίστου χρόνου, προς πλήρωσιν θέσεων οργανισμών τοπικής αυτοδιοικήσεως. Έχοντες υπ’ όψιν: 1.Τας διατάξεις της παρ.1 του άρθρ.1 και του δευτέρου εδαφίου του άρθρ.2 του Ν.Δ.385/1969, «περί προσλήψεως προσωπικού επί σχέσει ιδιωτικού δικαίου εις δημοσίας υπηρεσίας και Ν.Π.Δ.Δ.» (ΦΕΚ 279/22.12.1969, τεύχ. Α΄). Το Ν.Δ.385/69 παρατίθεται εν τόμ. 2Α σελ.358, 61. 2.Την υπ’ αριθ.121/1970 γνωμοδότησιν του Ανωτάτου Συμβουλίου Δημοσίων Υπηρεσιών. 3.Την υπ’ αριθ.5724/Δ/5.3.1969 απόφασιν του Πρωθυπουργού, ως Υπουργού Προεδρίας Κυβερνήσεως, «περί προσδιορισμού των αρμοδιοτήτων των Υπουργού Αναπληρωτού, Υφυπουργού και Γενικού Γραμματέως του Υπουργείου Προεδρίας Κυβερνήσεως (ΦΕΚ 162/7.3.1969, τεύχ. Β΄), αποφασίζομεν: Καθορίζομεν, ως ακολούθως, την διαδικασίαν επιλογής προσωπικού, επί συμβάσει ιδιωτικού δικαίου αορίστου χρόνου, προς πλήρωσιν των εν παρ.1 του άρθρ.1 του Ν.Δ.385/1969 απαριθμουμένων θέσεων δήμων και κοινοτήτων, δημοτικών και κοινοτικών ιδρυμάτων, νομικών προσώπων, και συνδέσμων οργανισμών τοπικής αυτοδιοικήσεως: Προκήρυξις 1.Η πλήρωσις των ανωτέρω θέσεων ενεργείται πάντοτε κατόπιν προκηρύξεως, εκδιδομένης υπό του αρμοδίου προς διορισμόν οργάνου. Αντίγραφον της προκηρύξεως τοιχοκολλείται εις το Κατάστημα του οικείου οργανισμού τοπικής αυτοδιοικήσεως, συντασσομένου σχετικού αποδεικτικού. Περίληψις της προκηρύξεως δημοσιεύεται προκειμένου, μεν περί πληρώσεως θέσεων οργανισμών εδρευόντων εις την περιφέρειαν της τέως Διοικήσεως Πρωτευούσης, δίς εις μίαν εκ των μάλλον κυκλοφορουσών καθημερινών εφημερίδων των Αθηνών, προκειμένου δε περί πληρώσεως θέσεων οργανισμών εδρευόντων εκτός της περιφερείας της τέως Διοικήσεως Πρωτευούσης, άπαξ εις μίαν εκ των μάλλον κυκλοφορουσών εφημερίδων της πρωτευούσης του νομού. 2.Διά προκηρύξεως προσδιορίζονται: α)αι προς πλήρωσιν θέσεις β)τα δια την κατάληψιν των πληρωθησομένων θέσεων προβλεπόμενα, υπό των κειμένων διατάξεων, προσόντα γ)τα υπό των ενδιαφερομένων υποβλητέα δικαιολογητικά και ο χρόνος υποβολής τούτων, περί ων η επομένη παράγραφος. 3.Β.β.40-42 Κατάσταση Δημοτικών και Κοινοτικών Υπαλλήλων Κατάσταση Δημοτικών και Κοινοτικών Υπαλλήλων 3.Β.β.43 Αίτησις-Δικαιολογητικά υποψηφίων 3.Οι ενδιαφερόμενοι οφείλουν να υποβάλουν εις την αρμοδίαν προς διορισμόν αρχήν, εντός της υπό της προκηρύξεως τασσομένης προθεσμίας, ήτις δεν δύναται να είναι βραχυτέρα των 10 ημερών, αίτησιν μετά των υπ’ αριθ.1,6,7 και 11 του άρθρ.1 του Β.Δ.426/1969, «περί των υποβλητέων δικαιολογητικών υπό των υποψηφίων προς διορισμόν εις θέσεις Οργανισμών Τοπικής Αυτοδιοικήσεως (ΦΕΚ 127/2.7.1969, τεύχ. Α΄), δικαιολογητικών. Έλεγχος προσόντων-Δοκιμασία-Επιλογή 4.Ο έλεγχος των τυπικών και ουσιαστικών προσόντων των υποψηφίων, η επιλογή των μεταξύ αυτών καταλληλοτέρων και η κατάταξις των επιλεγομένων κατ’ αξιολογικήν σειράν, ενεργείται υπό τριμελούς επιτροπής, αποτελουμένης εξ:α)ενός ανωτέρου υπαλλήλου της οικείας νομαρχίας β)ενός ανωτέρου δημοσίου πολιτικού υπαλλήλου γ)ενός ανωτέρου υπαλλήλου του οικείου οργανισμού τοπικής αυτοδιοικήσεως. Εις περίπτωσιν καθ’ ην, παρά τω οικείω οργανισμώ, δεν υπηρετεί ανώτερος υπάλληλος, ως τρίτον μέλος της επιτροπής μετέχει ανώτερος υπάλληλος ετέρου οργανισμού ή ανώτερος δημόσιος πολιτικός υπάλληλος. Προκειμένου περί επιλογής καλλιτεχνικού προσωπικού, η επιτροπή αποτελείται εκ τριών προσώπων, υπαλλήλων ή μη, διακρινομένων εις την αντίστοιχον καλλιτεχνικήν ειδικότητα. Η επιτροπή συγκροτείται δια πράξεως του αρμοδίου προς διορισμόν οργάνου του οικείου οργανισμού, των εκ των μελών αυτής δημοσίων πολιτικών υπαλλήλων οριζομένων υπό του εποπτεύοντος νομάρχου. Πρόεδρος της επιτροπής είναι ο ανώτερος και μεταξύ ομοιοβάθμων ο αρχαιότερος των μετεχόντων ταύτης. Καθήκοντα γραμματέως εκτελεί υπάλληλος, οριζόμενος υπό του συγκροτούντος την επιτροπήν.  5.Της επιλογής των καταλληλοτέρων εκ των υποψηφίων προηγείται πρακτική, κατά τον προσφορώτερον τρόπον, δοκιμασία, ενώπιον της επιτροπής ή του υπ’ αυτής οριζομένου ειδικού εξεταστού. 6.Αι κείμεναι ευεργετικαί διατάξεις υπέρ ωρισμένων κατηγοριών προσώπων, ισχύουν, επί ίσοις όροις, και προκειμένου περί πληρώσεως των περί ων πρόκειται θέσεων. Πίναξ επιλεγομένων-Πρόσληψις 7.Η επιτροπή, μετ’ εκτίμησιν των προσόντων  των υποψηφίων και τήρησις των υπέρ αυτών, τυχόν, ευεργετικών διατάξεων, καταρτίζει πίνακα, μέχρι του τριπλασίου αριθμού των προς πλήρωσιν  θέσεων,   κατ’    αξιολογικήν   σειράν     δημοσιευό(Αντί της σελ. 125(ζ) Σελ. 125(η) Τεύχος 469-Σελ.19 μενον αυθημερόν, επί αποδεικτικώ, εις το Κατάστημα του οικείου οργανισμού. Ο πίναξ ισχύει επί έν έτος, από της καταρτίσεώς του, η δε πρόσληψις ενεργείται κατά την εν αυτώ σειράν. Οι προσληφθησόμενοι οφείλουν να υποβάλουν εις την αρμοδίαν προς διορισμόν αρχήν, και εντός προθεσμίας ορισθησομένης κατά τα εν τέλει της παρ.6 του άρθρ.2 του Β.Δ.426/1969, τα λοιπά δικαιολογητικά του άρθρ.1 του αυτού Β.Δ/τος. Η παρούσα δημοσιευθήτω δια της Εφημερίδος της Κυβερνήσεως.